Большасць замежных студэнтаў у беларускіх ВНУ — з постсавецкіх краін. Гэта і зразумела: адсутнічае моўны бар'ер і ўзровень адукацыі зарэкамендаваў сябе яшчэ з часоў СССР. Але зусім іншы геаграфічны патэнцыял адкрыецца, калі выкладчыкі будуць размаўляць з замежнымі студэнтамі на адной мове — у прамым сэнсе. Для гэтага трэба развіваць адукацыю на замежных мовах, ствараць адпаведныя праграмы. Многія ВНУ краіны ўжо актывізуюць сваю дзейнасць у гэтым кірунку.